François Coppée
Store norske leksikon,Språk og litteratur,Litteratur i verden,Europa,Frankrikes litteratur,Frankrikes litteratur på 1800-tallet
François Coppée var en fransk forfatter. Han fikk sitt gjennombrudd med enakteren Le Passant (1869), der blant andre den unge Sarah Bernhardt opptrådte. Senere oppnådde han flere teatersuksesser, men ble mest populær som lyriker.
I sine dikt skildrer Coppée det moderne Paris, og han stod gjerne frem som de underlegnes forsvarer. Han var tilhenger av parnassianerne og anvendte de tradisjonelle lyriske formene, men han forsvarte Paul Verlaine og andre nyskapende forfattere.Mot slutten av sitt liv gikk han over til katolisismen og ble ivrig nasjonalist og Alfred Dreyfus-motstander.Flere av bøkene hans er oversatt til norsk. Les mer i Store norske leksikon Frankrikes litteratur